CELEX: 31996R1127
Language: fi
Date: 1996-06-24 00:00:00
Title: Komission asetus (EY) N:o 1127/96, annettu 24 päivänä kesäkuuta 1996, muiden sokerialan tuotteiden kuin melassin tuonnissa sovellettavista yksityiskohtaisista säännöistä annetun asetuksen (EY) N:o 1423/95 muuttamisesta

Avis juridique important

|

31996R1127

Komission asetus (EY) N:o 1127/96, annettu 24 päivänä kesäkuuta 1996, muiden sokerialan tuotteiden kuin melassin tuonnissa sovellettavista yksityiskohtaisista säännöistä annetun asetuksen (EY) N:o 1423/95 muuttamisesta  

Virallinen lehti nro L 150 , 25/06/1996 s. 0012 - 0012

KOMISSION ASETUS (EY) N:o 1127/96,annettu 24 päivänä kesäkuuta 1996,muiden sokerialan tuotteiden kuin melassin tuonnissa sovellettavista yksityiskohtaisista säännöistä annetun asetuksen (EY) N:o 1423/95 muuttamisesta EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna asetuksella (EY) N:o 1101/95 (2), ja erityisesti sen 14 artiklan 2 kohdan ja 15 artiklan 4 kohdan,sekä katsoo, ettäjos raakasokeri on tarkoitettu puhdistettavaksi, sen tuonnissa sovellettavat tullitariffin tullit ja lisätullit vahvistetaan suhteessa sokeriin, jonka 92 prosentin tuotto vastaa yhteisön määrittämää vakiolaatua; näin ollen on jo säädetty, että kyseisen sokerin tuoton poiketessa vakiolaadulle vahvistetusta tuotosta on syytä säätää mukautuksesta; selvyyden vuoksi olisi kuitenkin täsmennettävä, että komission asetuksen (EY) N:o 1423/95 (3), sellaisena kuin se on muutettuna asetuksella (EY) N:o 2528/95 (4), säännöksiä sovelletaan ainoastaan edellä mainittuun raakasokeriin, jatässä asetuksessa säädetyt toimenpiteet ovat sokerin hallintokomitean lausunnon mukaiset,ON ANTANUT TÄMÄN ASETUKSEN:1 artikla Korvataan asetuksen (EY) N:o 1423/95 5 artiklan 1 kohta seuraavasti:"1. Jos asetuksen (ETY) N:o 431/68 1 artiklan mukaisesti määritetyn tuodun raakasokerin tuotto eroaa vakiolaadulle määritetystä tuotosta, 100 kilogrammaa kyseistä sokeria kohden kannettavaa tullitariffin tulli CN-koodiin 17 01 11 10 ja 17 01 12 10 kuuluvien tuotteiden osalta ja lisätulli CN-koodiin 17 01 11 10 ja 17 01 11 90, 17 01 12 ja 17 01 12 10 kuuluvien tuotteiden osalta lasketaan kertomalla vastaava vakiolaatuiselle raakasokerille vahvistettu tulli korjauskertoimella. Korjauskerroin saadaan jakamalla tuodun raakasokerin tuottoprosentti kertoimella 92."2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 24 päivänä kesäkuuta 1996.Komission puolestaFranz FISCHLERKomission jäsen(1) EYVL N:o L 177, 1.7.1981, s. 4(2) EYVL N:o L 110, 17.5.1995, s. 1(3) EYVL N:o L 141, 24.6.1995, s. 16(4) EYVL N:o L 258, 28.10.1995, s. 50